ข้อบัญญัติองค์การบริหารส่วนตำบลไม้ฝาดเรื่องการจัดการมูลฝอยทั่วไปพ.ศ. ๒๕๖๑[๑] โดยที่เป็นการสมควรตราข้อบัญญัติองค์การบริหารส่วนตำบลไม้ฝาดว่าด้วยการจัดการมูลฝอยทั่วไปอาศัยอำนาจตามความในมาตรา๗๑ แห่งพระราชบัญญัติสภาตำบลและองค์การบริหารส่วนตำบล พ.ศ. ๒๕๓๗ซึ่งแก้ไขเพิ่มเติมโดยพระราชบัญญัติสภาตำบลและองค์การบริหารส่วนตำบล (ฉบับที่ ๕) พ.ศ.๒๕๔๖ ประกอบกับมาตรา ๒๐ มาตรา ๕๔ มาตรา ๕๕ มาตรา ๕๘ มาตรา ๖๓ และมาตรา ๖๕แห่งพระราชบัญญัติการสาธารณสุข พ.ศ. ๒๕๓๕องค์การบริหารส่วนตำบลไม้ฝาดโดยความเห็นชอบของสภาองค์การบริหารส่วนตำบลไม้ฝาดและนายอำเภอสิเกาจึงตราข้อบัญญัตินี้ไว้ ดังต่อไปนี้ข้อ๑ ข้อบัญญัตินี้เรียกว่า ข้อบัญญัติองค์การบริหารส่วนตำบลไม้ฝาดเรื่อง การจัดการมูลฝอยทั่วไป พ.ศ. ๒๕๖๑ข้อ๒ ข้อบัญญัตินี้ให้ใช้บังคับในเขตองค์การบริหารส่วนตำบลไม้ฝาดตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ ให้ยกเลิกข้อบังคับตำบลไม้ฝาด เรื่องการกำจัดสิ่งปฏิกูลและมูลฝอย พ.ศ. ๒๕๔๖ข้อ๔ บรรดาข้อบัญญัติ ข้อบังคับ ระเบียบประกาศหรือคำสั่งอื่นใดในส่วนที่ได้ตราไว้แล้วในข้อบัญญัติอื่นหรือซึ่งขัดหรือแย้งกับข้อบัญญัตินี้ให้ใช้ข้อบัญญัตินี้แทนข้อ๕ ในข้อบัญญัตินี้มูลฝอยทั่วไป หมายความว่า เศษกระดาษ เศษผ้าเศษอาหาร เศษสินค้าเศษวัตถุ ถุงพลาสติก ภาชนะที่ใส่อาหาร เถ้า มูลสัตว์ ซากสัตว์หรือสิ่งอื่นใดที่เก็บกวาดจากถนน ตลาด ที่เลี้ยงสัตว์ หรือที่อื่นแต่ไม่รวมถึงมูลฝอยติดเชื้อ มูลฝอยที่เป็นพิษหรืออันตรายจากชุมชนและสิ่งของที่ไม่ใช้แล้วหรือของเสียทั้งหมดที่เกิดขึ้นจากการประกอบกิจการโรงงานของเสียจากวัตถุดิบของเสียที่เกิดจากขบวนการผลิตของเสียอันตรายตามกฎหมายว่าด้วยโรงงานมูลฝอยนำกลับมาใช้ใหม่ หมายความว่ามูลฝอยทั่วไปที่สามารถนำกลับมาใช้ใหม่หรือนำมาผลิตเป็นผลิตภัณฑ์ใหม่ได้มูลฝอยติดเชื้อ หมายความว่ามูลฝอยติดเชื้อตามกฎกระทรวงว่าด้วยการกำจัดมูลฝอยติดเชื้อมูลฝอยที่เป็นพิษหรืออันตรายจากชุมชน หมายความว่ามูลฝอยที่เป็นพิษหรืออันตรายจากกิจกรรมต่าง ๆ ในชุมชนที่เป็นวัตถุหรือปนเปื้อนสารที่มีคุณสมบัติเป็นสารพิษสารไวไฟสารออกซิไดซ์ สารเปอร์ออกไซด์ สารระคายเคือง สารกัดกร่อนสารที่เกิดปฏิกิริยาได้ง่ายสารที่เกิดระเบิดได้สารที่ทำให้เกิดการเปลี่ยนแปลงทางพันธุกรรมสารหรือสิ่งอื่นใดที่อาจก่อหรือมีแนวโน้มที่จะทำให้เกิดอันตรายต่อบุคคล สัตว์ พืชทรัพย์สิน หรือสิ่งแวดล้อม แต่ไม่รวมถึงมูลฝอยทั่วไปมูลฝอยติดเชื้อกากกัมมันตรังสี หรือของเสียอันตรายตามกฎหมายว่าด้วยโรงงานการจัดการมูลฝอยทั่วไป หมายความถึงกระบวนการดำเนินการตั้งแต่การเก็บ ขนและกำจัดมูลฝอยทั่วไปผู้ซึ่งก่อให้เกิดมูลฝอย หมายความว่า ประชาชนและเจ้าของผู้ครอบครองอาคารสถานประกอบการสถานบริการ โรงงานอุตสาหกรรม ตลาด หรือสถานที่ใด ๆ ที่เป็นแหล่งกำเนิดมูลฝอยเจ้าพนักงานท้องถิ่น หมายความว่านายกองค์การบริหารส่วนตำบลไม้ฝาดเจ้าพนักงานสาธารณสุข หมายความว่าเจ้าพนักงานซึ่งได้รับแต่งตั้งจากรัฐมนตรีว่าการกระทรวงสาธารณสุขให้ปฏิบัติการตามพระราชบัญญัติการสาธารณสุขพ.ศ. ๒๕๓๕ผู้ได้รับแต่งตั้งจากเจ้าพนักงานท้องถิ่น หมายความว่าข้าราชการหรือพนักงานส่วนท้องถิ่นซึ่งได้รับแต่งตั้งจากเจ้าพนักงานท้องถิ่นให้ปฏิบัติการตามมาตรา๔๔ วรรคสองพระราชบัญญัติการสาธารณสุข พ.ศ. ๒๕๓๕ ในเขตองค์การบริหารส่วนตำบลไม้ฝาดอาคาร หมายความว่า ตึก บ้าน เรือน โรง ร้านแพคลังสินค้าสำนักงานหรือสิ่งที่สร้างขึ้นอย่างอื่นซึ่งบุคคลอาจเข้าอยู่หรือใช้สอยได้ที่หรือทางสาธารณะ หมายความว่าสถานที่หรือทางซึ่งมิใช่เป็นของเอกชนและประชาชนสามารถใช้ประโยชน์หรือใช้สัญจรได้ข้อ๖ การจัดการมูลฝอยทั่วไปในเขตองค์การบริหารส่วนตำบลไม้ฝาดให้เป็นอำนาจหน้าที่ขององค์การบริหารส่วนตำบลไม้ฝาดในการดำเนินการตามวรรคหนึ่งองค์การบริหารส่วนตำบลไม้ฝาดอาจร่วมกับหน่วยงานของรัฐหรือราชการส่วนท้องถิ่นอื่นดำเนินการภายใต้ข้อตกลงร่วมกันก็ได้ในกรณีที่มีเหตุอันสมควรองค์การบริหารส่วนตำบลไม้ฝาดอาจมอบให้บุคคลใดดำเนินการตามวรรคหนึ่งแทนภายใต้การควบคุมดูแลขององค์การบริหารส่วนตำบลไม้ฝาดหรืออาจอนุญาตให้บุคคลใดเป็นผู้ดำเนินกิจการรับทำการเก็บขน หรือกำจัดมูลฝอยทั่วไปโดยทำเป็นธุรกิจหรือโดยได้รับประโยชน์ตอบแทนด้วยการคิดค่าบริการก็ได้ข้อ๗ ให้เจ้าพนักงานท้องถิ่นประกาศกำหนดเขตพื้นที่การให้บริการเก็บขนมูลฝอยทั่วไปหรือเขตพื้นที่ที่องค์การบริหารส่วนตำบลไม้ฝาดมอบให้บุคคลอื่นดำเนินการแทนหรือเขตพื้นที่การอนุญาตให้บุคคลใดดำเนินกิจการโดยทำเป็นธุรกิจหรือโดยได้รับประโยชน์ตอบแทนด้วยการคิดค่าบริการในเขตองค์การบริหารส่วนตำบลไม้ฝาดและเผยแพร่ให้ประชาชนทราบข้อ๘ ห้ามมิให้ผู้ใดถ่าย เท ทิ้งและทำให้มีขึ้นในที่หรือทางสาธารณะซึ่งมูลฝอยทั่วไปนอกจากถ่าย เท ทิ้ง หรือกำจัด ณสถานที่หรือตามวิธีที่องค์การบริหารส่วนตำบลไม้ฝาดกำหนดหรือจัดให้ข้อ๙ องค์การบริหารส่วนตำบลไม้ฝาดหรือองค์การบริหารส่วนตำบลไม้ฝาดร่วมกับหน่วยงานของรัฐหรือราชการส่วนท้องถิ่นอื่นหรือบุคคลซึ่งองค์การบริหารส่วนตำบลไม้ฝาดมอบให้ดำเนินกิจการรับทำการเก็บ ขนหรือกำจัดมูลฝอยทั่วไปภายใต้การควบคุมดูแลขององค์การบริหารส่วนตำบลไม้ฝาดหรือบุคคลที่ได้รับอนุญาตให้กิจการรับทำการเก็บ ขนหรือกำจัดมูลฝอยทั่วไปโดยทำเป็นธุรกิจหรือโดยได้รับประโยชน์ตอบแทนด้วยการคิดค่าบริการแล้วแต่กรณี ต้องดำเนินการเก็บ ขนหรือกำจัดมูลฝอยทั่วไปให้เป็นไปตามหลักเกณฑ์ วิธีการและเงื่อนไขที่กำหนดไว้ตามข้อบัญญัตินี้รวมทั้งกฎกระทรวงและประกาศกระทรวงออกตามความในพระราชบัญญัติการสาธารณสุขพ.ศ. ๒๕๓๕ข้อ๑๐ ให้นายกองค์การบริหารส่วนตำบลไม้ฝาดเป็นผู้รักษาการตามข้อบัญญัตินี้และให้มีอำนาจออกระเบียบ ประกาศ หรือคำสั่ง เพื่อปฏิบัติการให้เป็นไปตามข้อบัญญัตินี้หมวด ๑หลักเกณฑ์วิธีการและมาตรการเกี่ยวกับสุขลักษณะในการจัดการมูลฝอยทั่วไป ส่วนที่ ๑การเก็บมูลฝอยทั่วไป ข้อ๑๑ เพื่อประโยชน์ในการเก็บมูลฝอยทั่วไปให้ผู้ซึ่งก่อให้เกิดมูลฝอยคัดแยกมูลฝอยอย่างน้อยเป็นมูลฝอยทั่วไปและมูลฝอยที่เป็นพิษหรืออันตรายจากชุมชนโดยให้คัดแยก มูลฝอยนำกลับมาใช้ใหม่ออกจากมูลฝอยทั่วไปด้วยข้อ๑๒ ถุงและภาชนะสำหรับบรรจุมูลฝอยทั่วไปและมูลฝอยนำกลับมาใช้ใหม่ต้องมีลักษณะดังต่อไปนี้(๑)ถุงสำหรับบรรจุมูลฝอยทั่วไปและมูลฝอยนำกลับมาใช้ใหม่ต้องเป็นถุงพลาสติกหรือถุงที่ทำจากวัสดุอื่นที่มีความเหนียวทนทาน ไม่ฉีกขาดง่าย ไม่รั่วซึม ขนาดเหมาะสม และสามารถเคลื่อนย้ายได้สะดวก(๒)ภาชนะสำหรับบรรจุมูลฝอยทั่วไปและมูลฝอยนำกลับมาใช้ใหม่ต้องทำมาจากวัสดุที่ทำความสะอาดง่ายมีความแข็งแรง ทนทาน ไม่รั่วซึม มีฝาปิดมิดชิดสามารถป้องกันสัตว์และแมลงพาหะนำโรคได้ขนาดเหมาะสมสามารถเคลื่อนย้ายได้สะดวก และง่ายต่อการถ่ายและเทมูลฝอยข้อ๑๓ ให้ผู้ซึ่งก่อให้เกิดมูลฝอยบรรจุมูลฝอยทั่วไปหรือมูลฝอยนำกลับมาใช้ใหม่ในถุงหรือภาชนะบรรจุโดยให้บรรจุในปริมาณที่เหมาะสมและมีการมัดหรือปิดเพื่อป้องกันการหกหล่นของมูลฝอยดังกล่าวข้อ๑๔ ให้เจ้าของหรือผู้ครอบครองอาคารที่อยู่อาศัยรวมอาคารชุด หอพัก หรือโรงแรมที่มีจำนวนห้องพักตั้งแต่แปดสิบห้องขึ้นไปหรือมีพื้นที่ใช้สอยมากกว่าสี่พันตารางเมตรขึ้นไป หรือเจ้าของหรือผู้ครอบครองอาคารสถานประกอบการ สถานบริการ โรงงานอุตสาหกรรม ตลาด หรือสถานที่ใด ๆ ที่มีปริมาณมูลฝอยทั่วไปตั้งแต่สองลูกบาศก์เมตรต่อวันจัดให้มีที่พักรวมมูลฝอยทั่วไป ภาชนะรองรับมูลฝอยทั่วไปและมูลฝอยนำกลับมาใช้ใหม่หรือภาชนะรองรับที่มีขนาดใหญ่ตามความเหมาะสมหรือตามที่เจ้าพนักงานท้องถิ่นกำหนดโดยคำแนะนำของเจ้าพนักงานสาธารณสุขข้อ๑๕ ที่พักรวมมูลฝอยทั่วไปต้องเป็นไปตามหลักเกณฑ์และสุขลักษณะดังต่อไปนี้(๑)เป็นอาคารหรือเป็นห้องแยกเป็นสัดส่วนเฉพาะที่มีการป้องกันน้ำฝนหรือภาชนะรองรับมูลฝอยทั่วไปและมูลฝอยนำกลับมาใช้ใหม่ที่มีขนาดใหญ่ที่สามารถบรรจุมูลฝอยได้ไม่น้อยกว่าสองวัน(๒)มีพื้นที่และผนังของอาคารหรือห้องแยกตาม (๑) ต้องเรียบมีการป้องกันน้ำซึมหรือน้ำเข้า ทำด้วยวัสดุที่ทนทานทำความสะอาดง่ายสามารถป้องกันสัตว์และแมลงพาหะนำโรคและมีการระบายอากาศ(๓)มีรางหรือท่อระบายน้ำเสียหรือระบบบำบัดน้ำเสียเพื่อรวบรวมน้ำเสียไปจัดการตามกฎหมายที่เกี่ยวข้อง(๔)มีประตูกว้างเพียงพอให้สามารถเคลื่อนย้ายมูลฝอยทั่วไปได้โดยสะดวก(๕)ตั้งอยู่ในสถานที่สะดวกต่อการเก็บรวบรวมและขนถ่ายมูลฝอยทั่วไปและอยู่ห่างจากแหล่งน้ำเพื่อการอุปโภคบริโภค รวมถึงสถานที่ประกอบหรือปรุงอาหารข้อ๑๖ ภาชนะรองรับมูลฝอยทั่วไปและมูลฝอยนำกลับมาใช้ใหม่ที่มีขนาดใหญ่ซึ่งมีปริมาตรตั้งแต่สองลูกบาศก์เมตรขึ้นไป ต้องเป็นไปตามหลักเกณฑ์และสุขลักษณะดังต่อไปนี้(๑) มีความแข็งแรง ทนทาน ไม่รั่วซึมมีลักษณะปิดมิดชิดสามารถป้องกันสัตว์และแมลงพาหะนำโรคได้ สะดวกต่อการขนถ่ายมูลฝอยและสามารถล้างทำความสะอาดได้ง่ายมีระบบรวบรวมและป้องกันน้ำชะมูลฝอยไหลปนเปื้อนสู่สิ่งแวดล้อม(๒) ตั้งอยู่ในสถานที่สะดวกต่อการเก็บรวบรวมและขนถ่ายมูลฝอยทั่วไปและอยู่ห่างจากแหล่งน้ำเพื่อการอุปโภคบริโภค รวมถึงสถานที่ประกอบหรือปรุงอาหาร(๓) มีการทำความสะอาดอย่างสม่ำเสมอข้อ๑๗ องค์การบริหารส่วนตำบลไม้ฝาดหรือองค์การบริหารส่วนตำบลไม้ฝาดร่วมกับหน่วยงานของรัฐหรือราชการส่วนท้องถิ่นอื่นหรือบุคคลซึ่งองค์การบริหารส่วนตำบลไม้ฝาดมอบให้ดำเนินกิจการรับทำการเก็บ ขนหรือกำจัดมูลฝอยทั่วไปภายใต้การควบคุมดูแลขององค์การบริหารส่วนตำบลไม้ฝาด หรือบุคคลที่ได้รับอนุญาตให้กิจการรับทำการเก็บขนหรือกำจัดมูลฝอยทั่วไปโดยทำเป็นธุรกิจหรือโดยได้รับประโยชน์ตอบแทนด้วยการคิดค่าบริการแล้วแต่กรณีต้องจัดให้มีผู้ปฏิบัติงานซึ่งมีหน้าที่เกี่ยวกับการรวบรวมและคัดแยกมูลฝอยทั่วไปและจัดให้มีอุปกรณ์ป้องกันอันตรายส่วนบุคคลที่มีความเหมาะสมสำหรับการปฏิบัติงานดังกล่าวผู้ปฏิบัติงานตามวรรคหนึ่งต้องได้รับการตรวจสุขภาพประจำปีและได้รับความรู้ด้านสุขอนามัยและความปลอดภัยในการทำงาน ตามหลักเกณฑ์ วิธีการและเงื่อนไขที่เจ้าพนักงานท้องถิ่นกำหนดโดยคำแนะนำของเจ้าพนักงานสาธารณสุขข้อ๑๘ ในกรณีที่องค์การบริหารส่วนตำบลไม้ฝาดหรือองค์การบริหารส่วนตำบลไม้ฝาดร่วมกับหน่วยงานของรัฐหรือราชการส่วนท้องถิ่นอื่นหรือบุคคลซึ่งองค์การบริหารส่วนตำบลไม้ฝาดมอบให้ดำเนินกิจการรับทำการเก็บ ขนหรือกำจัดมูลฝอยทั่วไปภายใต้การควบคุมดูแลขององค์การบริหารส่วนตำบลไม้ฝาดหรือบุคคลที่ได้รับอนุญาตให้กิจการรับทำการเก็บ ขนหรือกำจัดมูลฝอยทั่วไปโดยทำเป็นธุรกิจหรือโดยได้รับประโยชน์ตอบแทนด้วยการคิดค่าบริการแล้วแต่กรณี ที่จัดให้มีสถานที่คัดแยกมูลฝอยทั่วไปต้องดำเนินการให้เป็นไปตามหลักเกณฑ์และสุขลักษณะ ดังต่อไปนี้(๑) เป็นพื้นที่เฉพาะ มีขนาดเพียงพอ เหมาะสมสามารถรองรับมูลฝอยทั่วไปที่จะนำมาคัดแยกได้มีการรักษาบริเวณโดยรอบให้สะอาดและเป็นระเบียบอยู่เสมอ(๒) มีแสงสว่างเพียงพอสามารถมองเห็นวัตถุต่าง ๆ ได้ชัดเจน(๓) มีการระบายอากาศเพียงพอต่อการปฏิบัติงาน(๔) จัดให้มีห้องน้ำ ห้องส้วม อ่างล้างมือที่สะอาด เพียงพอ สำหรับใช้งานและชำระล้างร่างกาย(๕) มีการป้องกันสัตว์และแมลงพาหะนำโรค(๖) มีการป้องกันฝุ่นละออง กลิ่น เสียง ความสั่นสะเทือนหรือการดำเนินการที่อาจก่อให้เกิดเหตุรำคาญหรือผลกระทบต่อสุขภาพของประชาชนตามกฎหมายที่เกี่ยวข้องกำหนด(๗) จัดให้มีอุปกรณ์ป้องกันอัคคีภัย และมีการบำรุงรักษาให้พร้อมใช้งานตลอดเวลา(๘) มีระบบรวบรวมและบำบัดน้ำเสีย และน้ำทิ้งที่ระบายออกสู่ภายนอกเป็นไปตามเกณฑ์มาตรฐานคุณภาพน้ำทิ้งตามกฎหมายที่เกี่ยวข้องกำหนดในกรณีวิสาหกิจชุมชนหรือกลุ่มชุมชนดำเนินการคัดแยกมูลฝอยในลักษณะที่ไม่เป็นการค้าหรือแสวงหากำไรต้องแจ้งแก่องค์การบริหารส่วนตำบลไม้ฝาดและองค์การบริหารส่วนตำบลไม้ฝาดกำกับดูแลการดำเนินการให้ถูกต้องตามสุขลักษณะข้อ๑๙ ห้ามมิให้ผู้ประกอบกิจการหรือผู้ครอบครองโรงงานอุตสาหกรรมที่เป็นแหล่งกำเนิดมูลฝอยทั่วไปทิ้งสิ่งของที่ไม่ใช้แล้วหรือของเสียทั้งหมดจากการประกอบกิจการโรงงานของเสียจากวัตถุดิบของเสียที่เกิดจากกระบวนการผลิตของเสียที่เป็นผลิตภัณฑ์เสื่อมคุณภาพ และของเสียอันตรายตามกฎหมายว่าด้วยโรงงานปะปนกับมูลฝอยทั่วไปส่วนที่ ๒การขนมูลฝอยทั่วไป ข้อ๒๐ องค์การบริหารส่วนตำบลไม้ฝาดหรือองค์การบริหารส่วนตำบลไม้ฝาดร่วมกับหน่วยงานของรัฐหรือราชการส่วนท้องถิ่นอื่นหรือบุคคลซึ่งองค์การบริหารส่วนตำบลไม้ฝาดมอบให้ดำเนินกิจการรับทำการเก็บ ขนหรือกำจัดมูลฝอยทั่วไปภายใต้การควบคุมดูแลขององค์การบริหารส่วนตำบลไม้ฝาดหรือบุคคลที่ได้รับอนุญาตให้กิจการรับทำการเก็บ ขน หรือกำจัดมูลฝอยทั่วไปโดยทำเป็นธุรกิจหรือโดยได้รับประโยชน์ตอบแทนด้วยการคิดค่าบริการแล้วแต่กรณี ต้องจัดให้มีผู้ปฏิบัติงานซึ่งทำหน้าที่เก็บและขนมูลฝอยทั่วไปและจัดให้มีอุปกรณ์ป้องกันอันตรายส่วนบุคคลที่เหมาะสมสำหรับผู้ปฏิบัติงานดังกล่าวอุปกรณ์หรือเครื่องมือป้องกันอุบัติเหตุที่อาจจะเกิดขึ้นจากการปฏิบัติงานอุปกรณ์และเครื่องมือป้องกันอัคคีภัยตลอดจนเครื่องมือปฐมพยาบาลไว้ประจำรถเก็บและขนมูลฝอยทั่วไปด้วยผู้ปฏิบัติงานเก็บและขนมูลฝอยทั่วไปตามวรรคหนึ่งต้องได้รับการตรวจสุขภาพประจำปีและผ่านการฝึกอบรมให้ความรู้ด้านสุขอนามัยและความปลอดภัยในการทำงานตามหลักเกณฑ์วิธีการและเงื่อนไขที่เจ้าพนักงานท้องถิ่นกำหนดโดยคำแนะนำของเจ้าพนักงานสาธารณสุขข้อ๒๑ การดำเนินการขนมูลฝอยทั่วไปต้องดำเนินการให้เป็นไปตามหลักเกณฑ์และสุขลักษณะดังต่อไปนี้(๑) ให้แยกมูลฝอยตามประเภท หรือกำหนดวันในการการขนตามประเภทของมูลฝอยหรือตามที่องค์การบริหารส่วนตำบลไม้ฝาดกำหนด(๒)ใช้พาหนะขนมูลฝอยที่มีลักษณะตามที่กำหนดในข้อบัญญัตินี้และต้องมีการทำความสะอาดยานพาหนะ อุปกรณ์ต่าง ๆ ที่เกี่ยวกับการขนมูลฝอยทั่วไปและบริเวณที่จอดเก็บยานพาหนะเป็นประจำทุกวัน(๓)ต้องจัดสถานที่ล้างยานพาหนะ รวมทั้งอุปกรณ์ต่าง ๆที่เกี่ยวกับการขนมูลฝอยทั่วไปที่มีลักษณะเป็นพื้นที่เรียบ แข็งแรง ทนทานมีความลาดเอียง น้ำไม่ท่วมขังทำความสะอาดง่ายมีรางหรือท่อระบายน้ำเสียหรือระบบบำบัดน้ำเสียเพื่อรวบรวมน้ำเสียไปจัดการตามกฎหมายกำหนดและมีการป้องกันเหตุรำคาญและผลกระทบต่อสุขภาพ(๔)บริเวณที่จอดเก็บยานพาหนะขนมูลฝอยทั่วไปมีขนาดกว้างขวางเพียงพอมีรางหรือท่อระบายน้ำเสียจากการล้างยานพาหนะเข้าสู่ระบบบำบัดน้ำเสียเว้นแต่อาคารที่ไม่ถูกบังคับให้มีระบบบำบัดน้ำเสีย(๕)ต้องมีมาตรการควบคุมกำกับการขนมูลฝอยทั่วไป เพื่อป้องกันการลักลอบทิ้งข้อ๒๒ ยานพาหนะขนมูลฝอยทั่วไปต้องมีลักษณะดังต่อไปนี้(๑)ตัวถังบรรจุมูลฝอยทั่วไปมีความแข็งแรงทนทาน ไม่รั่วซึมมีลักษณะปกปิดเป็นแบบที่ง่ายต่อการบรรจุ ขนถ่าย และทำความสะอาดระดับตัวถังไม่สูงเกินไปหรืออยู่ในระดับที่ปลอดภัยต่อสุขภาพของผู้ปฏิบัติงานในขณะขนถ่ายมูลฝอยทั่วไป(๒)มีการป้องกันหรือมีการติดตั้งภาชนะรองรับน้ำจากมูลฝอยทั่วไปเพื่อมิให้รั่วไหลตลอดการปฏิบัติงาน(๓)มีสัญลักษณ์หรือสัญญาณไฟติดไว้ประจำยานพาหนะชนิดไม่ก่อให้เกิดความรำคาญสามารถมองเห็นได้ในระยะไกลเปิดให้สัญญาณขณะปฏิบัติงานเพื่อป้องกันอุบัติเหตุกรณีบุคคลหรือนิติบุคคลซึ่งได้รับมอบจากองค์การบริหารส่วนตำบลไม้ฝาดให้ดำเนินกิจการรับทำการเก็บขนหรือกำจัดมูลฝอยทั่วไปภายใต้การควบคุมดูแลขององค์การบริหารส่วนตำบลไม้ฝาดให้บุคลหรือนิติบุคคลนั้นแสดงชื่อองค์การบริหารส่วนตำบลไม้ฝาดด้วยตัวหนังสือที่มีขนาดมองเห็นได้อย่างชัดเจนไว้ที่ภายนอกตัวถังด้านข้างทั้งสองด้านของยานพาหนะขนมูลฝอยทั่วไปพร้อมกับแสดงแผ่นป้ายขนาดที่สามารถมองเห็นได้ชัดเจน ระบุชื่อ ที่อยู่หมายเลขโทรศัพท์ของบุคคลหรือนิติบุคคลนั้นไว้ที่ยานพาหนะขนมูลฝอยทั่วไปในบริเวณที่บุคคลภายนอกสามารถมองเห็นได้อย่างชัดเจนข้อ๒๓ ในกรณีที่มีความจำเป็นองค์การบริหารส่วนตำบลไม้ฝาดหรือองค์การบริหารส่วนตำบลไม้ฝาดร่วมกับหน่วยงานของรัฐหรือราชการส่วนท้องถิ่นอื่นหรือบุคคลซึ่งองค์การบริหารส่วนตำบลไม้ฝาดมอบให้ดำเนินกิจการรับทำการเก็บ ขนหรือกำจัดมูลฝอยทั่วไปภายใต้การควบคุมดูแลขององค์การบริหารส่วนตำบลไม้ฝาดหรือบุคคลที่ได้รับอนุญาตให้กิจการรับทำการเก็บ ขนหรือกำจัดมูลฝอยทั่วไปโดยทำเป็นธุรกิจหรือโดยได้รับประโยชน์ตอบแทนด้วยการคิดค่าบริการแล้วแต่กรณีอาจจัดให้มีสถานีขนถ่ายมูลฝอยทั่วไปก็ได้(๑) มีลักษณะเป็นอาคารมีขนาดเหมาะสมกับปริมาณมูลฝอยทั่วไปที่ต้องพักรอการขนถ่ายมีการป้องกันน้ำซึมหรือน้ำเข้า มีการระบายอากาศและแสงสว่างเพียงพอต่อการปฏิบัติงาน(๒) มีการป้องกันสัตว์และแมลงพาหะนำโรค ฝุ่นละออง กลิ่น เสียงความสั่นสะเทือนหรือการดำเนินการที่อาจก่อให้เกิดเหตุรำคาญหรือผลกระทบต่อสุขภาพของประชาชนตามกฎหมายที่เกี่ยวข้อง(๓) มีระบบรวบรวมและบำบัดน้ำเสีย และน้ำทิ้งที่ระบายออกสู่ภายนอกเป็นไปตามเกณฑ์มาตรฐานคุณภาพน้ำทิ้งตามกฎหมายที่เกี่ยวข้องเว้นแต่อาคารที่ไม่ถูกบังคับให้มีระบบบำบัดน้ำเสียส่วนที่ ๓การกำจัดมูลฝอย ข้อ๒๔ องค์การบริหารส่วนตำบลไม้ฝาดหรือองค์การบริหารส่วนตำบลไม้ฝาดร่วมกับหน่วยงานของรัฐหรือราชการส่วนท้องถิ่นอื่นหรือบุคคลซึ่งองค์การบริหารส่วนตำบลไม้ฝาดมอบให้ดำเนินกิจการรับทำการเก็บ ขนหรือกำจัดมูลฝอยทั่วไปภายใต้การควบคุมดูแลขององค์การบริหารส่วนตำบลไม้ฝาด หรือบุคคลที่ได้รับอนุญาตให้กิจการรับทำการเก็บขนหรือกำจัดมูลฝอยทั่วไปโดยทำเป็นธุรกิจหรือโดยได้รับประโยชน์ตอบแทนด้วยการคิดค่าบริการแล้วแต่กรณี ต้องจัดให้มีผู้ปฏิบัติงานซึ่งทำหน้าที่กำจัดมูลฝอยทั่วไปและจัดให้มีอุปกรณ์ป้องกันอันตรายส่วนบุคคลที่เหมาะสมสำหรับผู้ปฏิบัติงานดังกล่าวอุปกรณ์หรือเครื่องมือป้องกันอุบัติเหตุที่อาจจะเกิดขึ้นจากการปฏิบัติงานอุปกรณ์และเครื่องมือป้องกันอัคคีภัยตลอดจนเครื่องมือปฐมพยาบาลไว้บริเวณสถานที่กำจัดมูลฝอยทั่วไปด้วยผู้ปฏิบัติงานกำจัดมูลฝอยทั่วไปตามวรรคหนึ่งต้องได้รับการตรวจสุขภาพประจำปีและผ่านการฝึกอบรมให้ความรู้ด้านสุขอนามัยและความปลอดภัยในการทำงานตามหลักเกณฑ์วิธีการ และเงื่อนไขที่เจ้าพนักงานท้องถิ่นกำหนดโดยคำแนะนำของเจ้าพนักงานสาธารณสุขข้อ๒๕ การกำจัดมูลฝอยทั่วไปต้องดำเนินการดังต่อไปนี้(๑) กำจัดมูลฝอยทั่วไปโดยวิธีหนึ่งวิธีใดตามที่กำหนดในข้อบัญญัตินี้โดยศึกษาความเหมาะสมและความเป็นไปได้ก่อนทำการก่อสร้างระบบกำจัดมูลฝอยทั่วไปและมีมาตรการควบคุมกำหนดกำกับการดำเนินงานกำจัดมูลฝอยทั่วไปในแต่ละวิธีให้เป็นไปตามสุขลักษณะการจัดการมูลฝอยทั่วไปเพื่อป้องกันไม่ให้ส่งผลกระทบต่อสุขภาพของประชาชนและสิ่งแวดล้อม(๒)ไม่นำสิ่งของที่นำมาใช้แล้วหรือของเสียทั้งหมดที่เกิดขึ้นจากการประกอบกิจการโรงงานของเสียจากวัตถุดิบของเสียที่เกิดในกระบวนการผลิต ของเสียที่เป็นผลิตภัณฑ์เสื่อมคุณภาพ และของเสียอันตรายตามกฎหมายว่าด้วยโรงงานมูลฝอยติดเชื้อ และมูลฝอยที่เป็นพิษหรืออันตรายจากชุมชนมากำจัดร่วมกับมูลฝอยทั่วไปข้อ๒๖ การกำจัดมูลฝอยทั่วไปให้ดำเนินการตามวิธีหนึ่งวิธีใดดังต่อไปนี้(๑) การฝังกลบอย่างถูกหลักสุขาภิบาล(๒) การเผาในเตาเผา(๓) การหมักทำปุ๋ยและหมักทำก๊าซชีวภาพ(๔) การกำจัดแบบผสมผสานข้อ๒๗ การฝังกลบอย่างถูกหลักสุขาภิบาลต้องดำเนินการให้เป็นไปตามกฎหมายที่เกี่ยวข้องผลการศึกษาความเหมาะสมและความเป็นไปได้และให้เป็นไปตามหลักเกณฑ์และสุขลักษณะ ดังต่อไปนี้(๑) มีสถานที่ตั้งเหมาะสม มีบริเวณเพียงพอในการกลบโดยไม่ก่อให้เกิดอันตรายเหตุรำคาญหรือความเสียหายต่อบุคคลหรือทรัพย์สินของผู้อื่นด้วย(๒)มีพื้นที่แนวกันชนโดยรอบภายในอาณาเขตของสถานที่ฝังกลบมูลฝอยทั่วไปเพื่อจัดเป็นพื้นที่สำหรับปลูกต้นไม้ถนน รางระบายน้ำผิวดิน เพื่อลดปัญหาด้านทัศนียภาพจากการฝังกลบและปัญหากลิ่นรบกวน(๓) มีระบบป้องกันการปนเปื้อนของน้ำใต้ดินจากน้ำชะมูลฝอยโดยมีการบดอัดก้นบ่อด้านล่างและด้านข้างให้แน่นและปูด้วยวัสดุกันซึม(๔)มีระบบรวบรวมน้ำชะมูลฝอยจากก้นบ่อเพื่อส่งไปยังระบบบำบัดน้ำเสียที่สามารถป้องกันการปนเปื้อนน้ำใต้ดินและมีการบำบัดน้ำชะมูลฝอยให้มีมาตรฐานน้ำทิ้งตามกฎหมายที่เกี่ยวข้อง(๕)มีการใช้ดินหรือวัสดุอื่นกลบทับทุกครั้งที่มีการนำมูลฝอยทั่วไปไปฝังกลบและมีการฝังกลบเมื่อบ่อฝังกลบเต็มโดยปิดทับหน้าบ่อฝังกลบด้วยดินหนาอย่างน้อยหกสิบเซนติเมตรหรือวัสดุอื่นที่เหมาะสมเพื่อป้องกันกลิ่นการปลิวของมูลฝอย ไม่เป็นแหล่งเพาะพันธุ์สัตว์และแมลงพาหะนำโรครวมถึงไม่ส่งผลกระทบต่อสิ่งแวดล้อม(๖) มีการป้องกันสัตว์และแมลงพาหะนำโรค ฝุ่นละออง กลิ่น เสียงความสั่นสะเทือนหรือการดำเนินการที่อาจก่อให้เกิดเหตุรำคาญหรือผลกระทบต่อสุขภาพของประชาชนตามกฎหมายที่เกี่ยวข้อง(๗) ต้องมีระบบรวบรวมและระบายก๊าซออกจากหลุมฝังกลบและมีระบบเผาทำลายก๊าซหรือมีระบบการนำก๊าซไปใช้ประโยชน์เป็นเชื้อเพลิงหรือใช้ประโยชน์อย่างอื่น(๘) มีบ่อสำหรับตรวจการปนเปื้อนของน้ำใต้ดินและในระหว่างการดำเนินการฝังกลบให้ดำเนินการตรวจสอบคุณภาพน้ำต่อองค์การบริหารส่วนตำบลไม้ฝาดด้วยข้อ๒๘ การดำเนินการเผาด้วยเตาเผาต้องดำเนินการให้เป็นไปตามกฎหมายที่เกี่ยวข้องผลการศึกษาความเหมาะสมและความเป็นไปได้และให้เป็นไปตามหลักเกณฑ์และสุขลักษณะ ดังต่อไปนี้(๑)มีสถานที่ตั้งเหมาะสม มีขนาดพื้นที่เหมาะสมกับกระบวนการเผามูลฝอยทั่วไปมีการระบายอากาศและแสงสว่างที่เพียงพอในการปฏิบัติงาน(๒)มีที่พักรวมมูลฝอยทั่วไปเป็นไปตามหลักเกณฑ์และสุขลักษณะตามข้อบัญญัตินี้(๓)มีพื้นที่แนวกันชนโดยรอบภายในอาณาเขตของสถานที่เผามูลฝอยทั่วไปเพื่อจัดเป็นพื้นที่สำหรับปลูกต้นไม้ถนน รางระบายน้ำผิวดิน เพื่อลดปัญหาด้านทัศนียภาพจากการเผาและปัญหากลิ่นรบกวน(๔)ต้องเผามูลฝอยทั่วไปที่อุณหภูมิไม่ต่ำกว่าแปดร้อยห้าสิบองศาเซลเซียสและมีระบบควบคุมคุณภาพอากาศที่ปล่อยออกจากปล่องเตาเผามูลฝอยทั่วไปให้ได้มาตรฐานควบคุมการปล่อยทิ้งอากาศเสียจากเตาเผามูลฝอยทั่วไปตามกฎหมายที่เกี่ยวข้อง(๕) มีการป้องกันสัตว์และแมลงพาหะนำโรค ฝุ่นละออง กลิ่น เสียงความสั่นสะเทือนหรือการดำเนินการที่อาจก่อให้เกิดเหตุรำคาญหรือผลกระทบต่อสุขภาพของประชาชนตามกฎหมายที่เกี่ยวข้อง(๖) มีการบำบัดน้ำเสียจากระบบกำจัด และน้ำเสียใด ๆทั้งหมดที่เกิดขึ้นภายในสถานที่กำจัดให้ได้มาตรฐานตามกฎหมายที่เก่ยี วข้อง(๗) มีพื้นที่เก็บเถ้าหนักที่มีการป้องกันผลกระทบสิ่งแวดล้อมและมีระบบการนำเถ้าหนักไปกำจัดเป็นประจำ โดยใช้วิธีฝังกลบอย่างถูกสุขาภิบาล (Sanitary Landfill) ที่มีการป้องกันน้ำชะขี้เถ้าปนเปื้อนแหล่งน้ำผิวดินและใต้ดินหรือมีระบบการนำเถ้าหนักไปใช้ประโยชน์อย่างอื่น(๘) มีพื้นที่สำหรับเก็บเถ้าลอยที่มีการป้องกันผลกระทบต่อสิ่งแวดล้อมและมีระบบในการนำเถ้าลอยออกไปกำจัดเป็นประจำ โดยใช้วิธีการฝังกลบอย่างปลอดภัย (Secure Landfill) ตามกฎหมายที่เกี่ยวข้องหรือมีระบบการนำเถ้าลอยไปใช้ประโยชน์อย่างอื่นข้อ๒๙ การหมักทำปุ๋ยหรือหมักทำก๊าซชีวภาพต้องดำเนินการให้เป็นไปตามกฎหมายที่เกี่ยวข้องผลการศึกษาความเหมาะสมและความเป็นไปได้ และให้เป็นไปตามหลักเกณฑ์และสุขลักษณะ ดังต่อไปนี้(๑) มีสถานที่ตั้งเหมาะสม(๒) มีระบบคัดแยกมูลฝอยทั่วไปเพื่อนำมาหมักทำปุ๋ยหรือทำก๊าซชีวภาพซึ่งมีอาคารที่มีขนาดพื้นที่เหมาะสมและมีการระบายอากาศและแสงสว่างที่เพียงพอต่อการคัดแยกดังกล่าว(๓) มีระบบบำบัดกลิ่นจากมูลฝอยทั่วไปภายในอาคารคัดแยกมูลฝอยทั่วไป(๔) มีการป้องกันสัตว์และแมลงพาหะนำโรค ฝุ่นละออง กลิ่น เสียง ความสั่นสะเทือนหรือการดำเนินการที่อาจก่อให้เกิดเหตุรำคาญหรือผลกระทบต่อสุขภาพของประชาชนตามกฎหมายที่เกี่ยวข้อง(๕) มูลฝอยทั่วไปจากการคัดแยกส่วนที่หมักทำปุ๋ยหรือก๊าซชีวภาพไม่ได้ต้องมีระบบกำจัดหรือส่งไปกำจัดโดยวิธีการฝังกลบอย่างถูกสุขาภิบาลหรือเผาในเตาเผาหรืออาจมีการนำมูลฝอยทั่วไปที่นำกลับมาใช้ใหม่ได้ไปใช้ประโยชน์(๖) ต้องบำบัดน้ำชะมูลฝอยทั่วไป น้ำเสียจากสถานที่คัดแยกและสถานที่หมักทำปุ๋ยหรือก๊าซชีวภาพให้ได้คุณภาพมาตรฐานตามกฎหมายที่เกี่ยวข้อง(๗) กรณีหมักทำก๊าซชีวภาพ บ่อหมักต้องเป็นระบบปิดมีการนำก๊าซชีวภาพไปใช้ประโยชน์และมีระบบเผาก๊าซทิ้งกรณีระบบการใช้ก๊าซชีวภาพหยุดการทำงานข้อ๓๐ การกำจัดแบบผสมผสานโดยใช้วิธีการกำจัดมูลฝอยทั่วไปมากกว่าหนึ่งวิธีต้องดำเนินการให้เป็นไปตามหลักเกณฑ์และสุขลักษณะของแต่ละวิธีที่กำหนดตามข้อบัญญัตินี้หมวด ๒ใบอนุญาต ข้อ๓๑ ห้ามมิให้ผู้ใดดำเนินกิจการรับทำการเก็บขน หรือกำจัดมูลฝอยทั่วไปโดยทำเป็นธุรกิจหรือได้รับประโยชน์ตอบแทนด้วยการคิดค่าบริการเว้นแต่จะได้รับใบอนุญาตจากองค์การบริหารส่วนตำบลไม้ฝาดข้อ๓๒ ผู้ใดประสงค์จะเป็นผู้ดำเนินกิจการรับทำการเก็บขน หรือกำจัดมูลฝอยทั่วไปโดยทำเป็นธุรกิจหรือโดยได้รับประโยชน์ตอบแทนด้วยการคิดค่าบริการในเขตองค์การบริหารส่วนตำบลไม้ฝาดจะต้องยื่นคำขอรับใบอนุญาตพร้อมเอกสารหลักฐาน ดังต่อไปนี้(๑) สำเนาบัตรประจำตัวประชาชน/ข้าราชการ/รัฐวิสาหกิจ (กรณีบุคคลธรรมดา)(๒) หนังสือรับรองนิติบุคคล (กรณีนิติบุคคล)(๓) สำเนาทะเบียนบ้าน(๔) สำเนาใบอนุญาตตามกฎหมายที่เก่ยี วข้อง(๕) หนังสือมอบอำนาจ (ถ้ามี)(๖) เอกสารหลักฐานอื่น ๆ ตามที่องค์การบริหารส่วนตำบลไม้ฝาดกำหนดข้อ๓๓ ผู้ประสงค์จะเป็นผู้ดำเนินกิจการรับทำการเก็บขนมูลฝอยทั่วไปโดยทำเป็นธุรกิจหากนำมูลฝอยทั่วไปไปกำจัดณ เขตท้องถิ่นอื่น ให้แสดงใบอนุญาตการกำจัดมูลฝอยทั่วไป ณท้องถิ่นนั้นต่อเจ้าพนักงานท้องถิ่นด้วยข้อ๓๔ เมื่อได้รับคำขอรับใบอนุญาตหรือคำขอต่ออายุใบอนุญาตให้เจ้าพนักงานท้องถิ่นตรวจสอบความถูกต้องของคำขอและความครบถ้วนของเอกสารหลักฐานทันทีกรณีไม่ถูกต้องครบถ้วนให้เจ้าพนักงานท้องถิ่นแจ้งต่อผู้ยื่นคำขอให้แก้ไขเพิ่มเติมเพื่อดำเนินการหากไม่สามารถดำเนินการได้ในขณะนั้นให้จัดทำบันทึกความบกพร่องและรายการเอกสารหรือหลักฐานเพิ่มเติมภายในเวลาที่กำหนดโดยให้เจ้าหน้าที่และผู้ยื่นคำขอลงนามไว้ในบันทึกนี้ด้วยเจ้าพนักงานท้องถิ่นต้องออกใบอนุญาตหรือมีหนังสือแจ้งคำสั่งไม่อนุญาตพร้อมด้วยเหตุผลให้ผู้ขออนุญาตทราบภายในสามสิบวันนับแต่วันที่ได้รับคำขอซึ่งมีรายละเอียดถูกต้องหรือครบถ้วนตามที่กำหนดในข้อบัญญัตินี้ในกรณีที่มีเหตุจำเป็นที่เจ้าพนักงานท้องถิ่นไม่อาจออกใบอนุญาตหรือยังไม่อาจมีคำสั่งไม่อนุญาตได้ภายในกำหนดเวลาตามวรรคสองให้ขยายเวลาไปได้อีกไม่เกินสองครั้งครั้งละไม่เกินสิบห้าวันแต่ต้องมีหนังสือแจ้งการขยายเวลาและเหตุจำเป็นแต่ละครั้งให้ผู้ขออนุญาตทราบก่อนสิ้นกำหนดเวลาตามวรรคสองหรือตามที่ได้ขยายเวลาไว้แล้วนั้นแล้วแต่กรณี หากเจ้าพนักงานท้องถิ่นพิจารณาไม่แล้วเสร็จให้แจ้งเป็นหนังสือให้ผู้ยื่นคำขอทราบถึงเหตุแห่งความล่าช้าทุกเจ็ดวันจนกว่าจะพิจารณาแล้วเสร็จพร้อมสำเนาแจ้งสำนักงานคณะกรรมการพัฒนาระบบราชการทราบทุกครั้งข้อ๓๕ ผู้ได้รับอนุญาตต้องมารับอนุญาตภายในสิบห้าวันนับแต่วันที่ได้รับหนังสือแจ้งการอนุญาตจากเจ้าพนักงานท้องถิ่นเว้นแต่มีเหตุอันสมควรและได้แจ้งเจ้าพนักงานท้องถิ่นทราบแล้วข้อ๓๖ บรรดาใบอนุญาตที่ออกตามข้อบัญญัตินี้ให้มีอายุหนึ่งปีนับแต่วันที่ออกใบอนุญาตและให้ใช้เพียงในเขตองค์การบริหารส่วนตำบลไม้ฝาดเท่านั้นการขอต่ออายุใบอนุญาตจะต้องยื่นคำขอก่อนใบอนุญาตสิ้นอายุเมื่อได้ยื่นคำขอพร้อมกับเสียค่าธรรมเนียมแล้วให้ประกอบกิจการต่อไปจนกว่าเจ้าพนักงานท้องถิ่นจะสั่งไม่ต่ออายุใบอนุญาตข้อ๓๗ ผู้ใดได้รับใบอนุญาตตามข้อบัญญัตินี้ต้องแสดงใบอนุญาตไว้โดยเปิดเผยและเห็นได้ง่าย ณ สถานที่ประกอบกิจการตลอดเวลาที่ประกอบกิจการข้อ๓๘ ในกรณีที่ใบอนุญาตสูญหาย ถูกทำลายหรือชำรุดในสาระที่สำคัญให้ผู้ได้รับใบอนุญาตยื่นคำขอรับใบแทนใบอนุญาตภายในสิบห้าวันนับแต่วันที่ได้ทราบถึงการสูญหายถูกทำลาย หรือชำรุดตามแบบที่กำหนดไว้ท้ายข้อบัญญัตินี้การขอรับใบแทนใบอนุญาตและการออกใบแทนใบอนุญาตให้เป็นไปตามหลักเกณฑ์วิธีการและเงื่อนไข ดังต่อไปนี้(๑)ในกรณีใบอนุญาตสูญหายให้ผู้ยื่นคำขอรับใบแทนใบอนุญาตนำสำเนาบันทึกการแจ้งความต่อเจ้าพนักงานเจ้าหน้าที่แสดงต่อเจ้าพนักงานท้องถิ่นประกอบด้วย(๒)ในกรณีใบอนุญาตถูกทำลาย หรือชำรุดในสาระสำคัญให้ผู้ยื่นคำขอใบแทนใบอนุญาตนำใบอนุญาตเดิมเท่าที่เหลืออยู่แสดงต่อเจ้าพนักงานท้องถิ่นประกอบด้วยข้อ๓๙ ในกรณีที่ปรากฏว่าผู้รับใบอนุญาตตามข้อบัญญัตินี้ไม่ปฏิบัติหรือปฏิบัติไม่ถูกต้องตามบทบัญญัติแห่งพระราชบัญญัติการสาธารณสุข พ.ศ.๒๕๓๕ กฎกระทรวง หรือข้อบัญญัตินี้หรือเงื่อนไขที่ระบุไว้ในใบอนุญาตในเรื่องที่กำหนดไว้เกี่ยวกับการประกอบกิจการตามที่ได้รับใบอนุญาตตามข้อบัญญัตินี้เจ้าพนักงานส่วนท้องถิ่นมีอำนาจสั่งพักใบอนุญาตได้ภายในเวลาที่เห็นสมควรแต่ต้องไม่เกินสิบห้าวันข้อ๔๐ เจ้าพนักงานท้องถิ่นมีอำนาจออกคำสั่งเพิกถอนใบอนุญาตเมื่อปรากฏว่าผู้รับใบอนุญาต(๑)ถูกสั่งพักใช้ใบอนุญาตตั้งแต่สองครั้งขึ้นไปและมีเหตุที่จะต้องถูกสั่งพักใช้ใบอนุญาตอีก(๒)ต้องคำพิพากษาถึงที่สุดว่าได้กระทำผิดตามพระราชบัญญัติการสาธารณสุขพ.ศ. ๒๕๓๕(๓) ไม่ปฏิบัติหรือปฏิบัติไม่ถูกต้องตามบทบัญญัติแห่งพระราชบัญญัติการสาธารณสุขพ.ศ. ๒๕๓๕ กฎกระทรวง หรือข้อบัญญัตินี้หรือเงื่อนไขที่ระบุไว้ในใบอนุญาตในเรื่องที่กำหนดไว้เกี่ยวกับการประกอบกิจการตามที่ได้รับใบอนุญาตตามข้อบัญญัตินี้และการไม่ปฏิบัติหรือปฏิบัติไม่ถูกต้องนั้นก่อให้เกิดอันตรายอย่างร้ายแรงต่อสุขภาพของประชาชนหรือมีผลกระทบต่อภาวะความเป็นอยู่ที่เหมาะสมกับการดำรงชีพของประชาชนข้อ๔๑ คำสั่งพักใช้ใบอนุญาตและคำสั่งเพิกถอนใบอนุญาตให้ทำเป็นหนังสือแจ้งให้ผู้รับใบอนุญาตทราบ ในกรณีที่ไม่พบผู้รับใบอนุญาตหรือผู้รับใบอนุญาตไม่ยอมรับคำสั่งดังกล่าวให้ส่งคำสั่งโดยทางไปรษณีย์ตอบรับหรือให้ปิดคำสั่งนั้นไว้ในที่เปิดเผยเห็นได้ง่าย ณภูมิลำเนาหรือสำนักทำการงานของผู้รับใบอนุญาตและให้ถือว่าผู้รับใบอนุญาตนั้นได้รับทราบคำสั่งแล้วตั้งแต่เวลาที่คำสั่งไปถึงหรือวันปิดคำสั่ง แล้วแต่กรณีข้อ๔๒ ผู้ถูกสั่งเพิกถอนใบอนุญาตจะขอรับใบอนุญาตสำหรับการประกอบกิจการที่ถูกเพิกถอนใบอนุญาตอีกไม่ได้จนกว่าจะพ้นกำหนดหนึ่งปีนับแต่วันที่ถูกสั่งเพิกถอนใบอนุญาตหมวด ๓อัตราค่าธรรมเนียม ข้อ๔๓ เจ้าของหรือผู้ครอบครองอาคารหรือสถานที่ใดๆ ซึ่งอยู่ในเขตพื้นที่ให้บริการเก็บ ขนมูลฝอยทั่วไปขององค์การบริหารส่วนตำบลไม้ฝาดหรือเขตพื้นที่ที่องค์การบริหารส่วนตำบลไม้ฝาดมอบให้บุคคลอื่นดำเนินการแทนต้องเสียค่าธรรมเนียมการให้บริการเก็บ ขนและกำจัดมูลฝอยทั่วไปแก่องค์การบริหารส่วนตำบลไม้ฝาดตามอัตราที่กำหนดไว้ท้ายข้อบัญญัตินี้ทั้งนี้ การจัดเก็บค่าธรรมเนียมการกำจัดมูลฝอยทั่วไปองค์การบริหารส่วนตำบลไม้ฝาดจะต้องดำเนินการให้ถูกต้องด้วยสุขลักษณะตามที่กำหนดในข้อบัญญัตินี้และตามที่กฎหมายที่เกี่ยวข้องกำหนดข้อ๔๔ ผู้ได้รับใบอนุญาตต้องเสียค่าธรรมเนียมการออกใบอนุญาตตามอัตราที่กำหนดไว้ท้ายข้อบัญญัตินี้ในวันที่มารับใบอนุญาตสำหรับกรณีที่เป็นการขอรับใบอนุญาตครั้งแรกหรือก่อนใบอนุญาตสิ้นอายุสำหรับกรณีที่เป็นการขอต่อใบอนุญาตตลอดเวลาที่ยังดำเนินกิจการนั้นถ้ามิได้เสียค่าธรรมเนียมภายในกำหนดเวลาที่กำหนดให้ชำระค่าปรับเพิ่มอีกร้อยละยี่สิบของจำนวนค่าธรรมเนียมที่ค้างชำระเว้นแต่ผู้ที่ได้รับใบอนุญาตจะได้บอกเลิกกิจการนั้นก่อนถึงกำหนดการเสียค่าธรรมเนียมครั้งต่อไปในกรณีที่ผู้มีหน้าที่เสียค่าธรรมเนียมตามวรรคหนึ่งค้างชำระค่าธรรมเนียมติดต่อกันเกินกว่าสองครั้งให้เจ้าพนักงานท้องถิ่นมีอำนาจสั่งให้ผู้นั้นหยุดการดำเนินกิจการไว้จนกว่าจะได้เสียค่าธรรมเนียมและค่าปรับจนครบจำนวนข้อ๔๕ บรรดาค่าธรรมเนียมและค่าปรับตามข้อบัญญัตินี้ให้เป็นรายได้ขององค์การบริหารส่วนตำบลไม้ฝาดหมวด ๔อัตราค่าบริการขั้นสูง ข้อ๔๖ ผู้ได้รับใบอนุญาตให้เป็นผู้ดำเนินกิจการตามข้อบัญญัตินี้จะพึงเรียกเก็บค่าบริการจากผู้ใช้บริการได้ไม่เกินอัตราค่าบริการขั้นสูงตามที่กำหนดไว้ท้ายข้อบัญญัตินี้หมวด ๕บทกำหนดโทษ ข้อ๔๗ ผู้ใดฝ่าฝืนคำสั่งของเจ้าพนักงานท้องถิ่นหรือไม่ปฏิบัติตามข้อบัญญัตินี้ต้องระวางโทษตามที่กำหนดไว้ในบทกำหนดโทษแห่งพระราชบัญญัติการสาธารณสุขพ.ศ. ๒๕๓๕ประกาศณ วันที่ ๒๐ เมษายน พ.ศ. ๒๕๖๑สมนึก เปลี่ยนเภทนายกองค์การบริหารส่วนตำบลไม้ฝาด[เอกสารแนบท้าย]๑.บัญชีอัตราค่าธรรมเนียมท้ายข้อบัญญัติองค์การบริหารส่วนตำบลไม้ฝาด เรื่องการจัดการมูลฝอยทั่วไป พ.ศ. ๒๕๖๑๒.แบบคำขอรับใบอนุญาต๓.แบบคำขอต่ออายุใบอนุญาต๔.แบบคำขอรับใบแทนใบอนุญาต๕.แบบคำขอทั่วไป๖.ใบอนุญาตประกอบกิจการ๗.รายการการต่ออายุใบอนุญาตและการเสียค่าธรรมเนียม(ดูข้อมูลจากภาพกฎหมาย)ปวันวิทย์/จัดทำ๔ กุมภาพันธ์๒๕๖๒[๑] ราชกิจจานุเบกษาเล่ม ๑๓๕/ตอนพิเศษ ๒๕๐ ง/หน้า ๗๓/๙ ตุลาคม ๒๕๖๑